મતદાન કરશો તો જ મેસેજ જશે તેવી લાગણી વ્યક્ત કરતાં જય વસાવડાએ જણાવ્યું હતું કે, મતદાન કરવું એ તો નાગરિક મંતવ્યની અભિવ્યક્તિ (ઓપિનિયન) છે, પ્રત્યેક મતદારની તે નૈતિક ફરજ છે. લોકશાહીમાં હક્કો- અધિકારો પ્રત્યે જેટલો ઉત્સાહ બતાવીએ છે ત્યારે મતદાન જેવી નાગરિક ફરજો અદા કરવામાં ઉદાસીનતા કેમ ચાલે ? જ્ઞાતિ કે ધર્મ, સંપ્રદાય કે સમુદાય જેવી બાબતોથી ઉત્પ્રેરિત થઇને મતદાનમથકે જવાની વૃત્તિ જોવા મળે છે તેના બદલે પોતાની જાતે, સ્વયંપ્રેરિત થઇને, નાગરિક તરીકેનું કર્તવ્ય અદા કરવા ખાસ ભલામણ કરી હતી.